– આમ તો કહેવાય કે આ તક મને નાનપણમાં જ મળી ગઇ. મને ગાયન, ડાન્સ અને ગરબાનો ઘણો શોખ હતો અને મારા કાકા તથા કાકી નાટયક્ષેત્રમાં હતા. આથી મને પ્રથમ બ્રેક અપાવનાર મારા કાકા જ હતા. મેં ઘણા બાળનાટકોમાં કામ કર્યું છે. મેં આંખની અટારી સાવ સૂની નાટકમાં કામ કર્યું. અને કોલેજમાં આવ્યા બાદ મેં આઇએનટી જેવી પ્રખ્યાત સંસ્થામાંથી નાટકની તાલીમ પણ લીધી. બસ તે પછી મારી નાટયસફર સડસડાટ ચાલી. ‘અમે બરફના પંખી’ એ મારું નાટક ખૂબ પ્રખ્યાત થયું હતું. કોલેજ દરમિયાન પણ આંતર કોલેજ સ્પર્ધામાં હું સતત સક્રિય રહેતી હતી.